《自君之出矣三章 其一》
明代·谢肃

自君之出矣，五见桃李花。思君如蛱蝶，舞影常交加。

久别自伤意，远图宁恋家。皇姑发已白，妾解供珍鲑。

自君之出矣，机杼长织素。何言众绪微，积尺难盈度。

亲裁衣服成，远寄关山去。愿君常被体，□□□□□。

自君之出矣，对镜情何极。还将宝匣藏，恐□□□□。

□□□□□，讵对孤影恻。持此待君归，照心非照色。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。